CELEX: 32022R0148
Language: lt
Date: 2022-02-03 00:00:00
Title: Tarybos reglamentas (ES) 2022/148 2022 m. vasario 3 d. kuriuo iš dalies keičiamas Tarybos reglamentas (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane

2022 2 4   
               
               
                  LT
               
               
                  Europos Sąjungos oficialusis leidinys
               
               
                  L 25/5
               
            
         TARYBOS REGLAMENTAS (ES) 2022/148
         2022 m. vasario 3 d.
         kuriuo iš dalies keičiamas Tarybos reglamentas (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2011 m. rugpjūčio 1 d. Tarybos sprendimą 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Jungtinių Tautų priimtos ribojamosios priemonės įgyvendinamos Tarybos reglamentu (ES) Nr. 753/2011 (2);
                  
               
                     (2)
                  
                  
                     2021 m. gruodžio 22 d. Jungtinių Tautų Saugumo Taryba priėmė Rezoliuciją 2615 (2021) (JT ST rezoliucija 2615 (2021)). Ta rezoliucija visų pirma nustatoma nauja ribojamųjų priemonių išimtis, taikoma humanitarinei pagalbai ir kitai pagrindinių žmogiškųjų poreikių rėmimo veiklai Afganistane;
                  
               
                     (3)
                  
                  
                     2022 m. vasario 3 d. Taryba priėmė sprendimą (BUSP) 2022/153 (3), kuriuo atsižvelgiant į JT ST rezoliuciją 2615 (2021) iš dalies keičiamas Sprendimas 2011/486/BUSP;
                  
               
                     (4)
                  
                  
                     tie pakeitimai patenka į Sutarties taikymo sritį, todėl jiems įgyvendinti būtina reguliavimo veiksmų imtis Sąjungos lygmeniu, siekiant visų pirma užtikrinti, kad visose valstybėse narėse jie būtų taikomi vienodai;
                  
               
                     (5)
                  
                  
                     todėl Reglamentas (ES) Nr. 753/2011 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 753/2011 3 straipsnis papildomas šia dalimi:
            
               
                  „4.   Teikiant lėšas ar ekonominius išteklius, būtinus siekiant užtikrinti, kad Afganistane humanitarinė pagalba būtų teikiama ir kita pagrindinių žmogiškųjų poreikių rėmimo veikla būtų vykdoma laiku arba tokia veikla remiama, 1 ir 2 dalys netaikomos.“
               
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 3 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 199, 2011 8 2, p. 57.
         
            (2)  2011 m. rugpjūčio 1 d. Tarybos reglamentas (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (OL L 199, 2011 8 2, p. 1).
         
            (3)  2022 m. vasario 3 d. Tarybos sprendimas (BUSP) 2022/153, kuriuo iš dalies keičiamas Sprendimas 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (žr. šio Oficialiojo leidinio p. 17).